ફોન સાદો હોય કે સ્માર્ટ, દરેકમાં કેલ્ક્યુલેટર અચૂક હોય છે, પણ એ હોય છે તદ્દન બેઝિક. તમને થશે કે કેલ્ક્યુલેટરમાં ગણતરીની સગવડથી વધુ હોય પણ શું? સાદા લાગતા કેલ્ક્યુલેટરમાં કેવી કેવી ખાસિયતો ઉમેરી શકાય એ જોવું હોય તો તમારા સ્માર્ટફોનમાં ‘કેલ્ક્યુ’ નામની એપ ઉમેરવા જેવી છે. આ પણ અંતે તો કેલ્ક્યુલેટર જ છે, પણ એક વાર તેને ઉપયોગ શરૂ કરશો પછી સાદા કેલ્સીને આંગળી અડાડવાનું ગમશે નહીં!